rejauldu/bengali-wikipedia huggingface dataset:
লস্করগাহ আফগানিস্তানের হেলমান্দ প্রদেশের পূর্বে অবস্থিত একটি জেলা। এটি লস্ককরগাহ প্রাদেশিক রাজধানী পাশাপাশি অবস্থান করছে। ২০১২ সালের আদমশুমারীর আনুমানিক হিসাব অনুযায়ী এখানকার জনসংখ্যা ছিল প্রায় ১০০,২০০ জন, যার মধ্যে জনসংখ্যার প্রায় ৪৫% পশতু এবং ২০% বেলুচ সম্প্রদায়ের লোক বসবাস করে থাকে। এছাড়াও ৩০% তাজিক, ৫% হিন্দু এবং হাজারা সম্প্রদায়ের বসতি রয়েছে; জেলাটির হেলমান্দ মূলত একটি মরুভূমি এলাকা এবং একটি শুষ্ক প্রদেশ হিসেবেও বিবেচিত।  তথ্যসূত্র  বহিঃসংযোগ  লস্করগাহ জেলার মানচিত্র (পিডিএফ)  বিষয়শ্রেণী:হেলমান্দ প্রদেশের জেলা
লিভারপুল মুসলিম সোসাইটি ইংল্যান্ডের লিভারপুলের একটি মুসলিম সমিতি। ১৯৫৩ সালে লিভারপুলের মুসলিম সম্প্রদায়ের সদস্য প্রয়াত আলহাজ্জ্ব আলী হিজাম কর্তৃক প্রতিষ্ঠিত, তখন এটি তাঁর বাড়ি থেকে পরিচালিত হতো। এই সমিতি কর্তৃক পরিচালিত আল-রহমা মসজিদটি সম্প্রসারণের পরে ১৯৬০ এর দশক থেকেই সমিতিটি এর বর্তমান স্থানে রয়েছে। শুক্রবারে মসজিদে ২,০০০ থেকে ২,৫০০ লোকের থাকার ব্যবস্থা রয়েছে। এখানে প্রতিদিন প্রার্থনা এবং নিখরচায় খাবার, বয়স্কদের জন্য একটি দিবাকেন্দ্র, শিশুদের জন্য ক্রীড়া ক্লাব এবং সাপ্তাহিক আরবি পাঠের ব্যবস্থা রয়েছে। মসজিদটি লিভারপুলের এল৮ এলাকায় দুটি বৃহত বাড়ির মালিক ও পরিচালনাও করে, যার মধ্যে বেশ কয়েকটি নিজেদের ফ্ল্যাট রয়েছে।   বহিঃসংযোগ    লিভারপুল মুসলিম সোসাইটি - অফিসিয়াল ওয়েবসাইট  বিষয়শ্রেণী:ইংল্যান্ড ভিত্তিক ধর্মীয় সংগঠন বিষয়শ্রেণী:যুক্তরাজ্য ভিত্তিক ইসলামি সংগঠন
ম্যাগপাই ওএস, অথবা শুধু ম্যাগপাই লিনাক্স (), বাংলাদেশের ডেভেলপার রিজওয়ান হাসান নির্মিত একটি আর্চ-ভিত্তিক ওপেন সোর্স লিনাক্স ডিস্ট্রিবিউশন, যা ব্যবহারবান্ধব পরিবেশ ও প্রবেশযোগ্যতার উপর গুরুত্বারোপ করে এবং আউট-অব-দ্যা-বক্স কাজের জন্য প্রস্তুত থাকে।  ডিস্ট্রোটির হালনাগাদ পদ্ধতি হল রোলিং রিলিজ এবং এটি প্যাকেজ ম্যানেজার হিসাবে প্যাকম্যান ও আর্চ রিপোজিটরি ব্যবহার করে। তবে ২০২০ সালের ডিসেম্বর মাসে এটি বন্ধ হয়ে যায়।  বৈশিষ্ট্য ম্যাগপাই মূলত গ্নোম ৩ ডেস্কটপবাহী আর্চ-ভিত্তিক লিনাক্স ডিস্ট্রিবিউশন যাতে সুবিধাজনক কিছু বাড়তি সফটওয়্যার সংযুক্ত করা হয়েছে। এতে নিজস্ব আইকন ও থিমসহ একটি কাস্টম রিপো রয়েছে।  ম্যাগপাই ওএসের সাথে অন্তর্ভুক্ত কিছু সফটওয়্যার হল: ফায়ারফক্স, লিব্রেঅফিস, ইউগেট, ব্লিচবিট, নোটপ্যাডকিউকিউ, সুজ্যে স্টুডিও ইমেজ রাইটার, প্যাম্যাক প্যাকেজ ম্যানেজার, জিপার্টেড, গিম্প, রিদমবক্স, সিম্পল স্ক্রিন রেকর্ডার, টোটেম ভিডিও প্লেয়ারসহ সবগুলো ডিফল্ট গ্নোম সফটওয়্যার এবং কাস্টম ওয়ালপেপারের একটি সেট।  মূলত গ্নোম ও এক্সএফসিই ডেস্কটপ পরিবেশ-এর ভিত্তিতে তৈরি হলেও ম্যাগপাই ওএস বর্তমানে অন্যান্য ডেস্কটপ পরিবেশও সমর্থন করে।  দূর্ভাগ্যবশত, ম্যাগপাই ওএস বাংলাদেশে তৈরি হলেও এখনও বাংলা ও অন্যান্য স্থানীয় ভাষা সমর্থন করে না। গ্নোমের সমর্থিত ভাষাগুলোই শুধু সমর্থন করে(যথা— হিন্দি, ইংরেজি ইত্যাদি)।  নামকরণ ম্যাগপাই () শব্দের বাংলা অর্থ দোয়েল পাখি। দোয়েল বাংলাদেশের জাতীয় পাখি। একজন বাংলাদেশী ডেভলপারের তৈরি বলে ডিস্ট্রিবিউশনটির নাম ম্যাগপাই ওএস রাখা হয়েছে।  সুবিধা ম্যাগপাই লিনাক্সের উল্লেখযোগ্য বৈশিষ্ট্যসমূহ হলো: আর্চ লিনাক্সের উপর ভিত্তি করে নির্মিত, গ্নোম ৩ এবং এক্সএফসিই ডেস্কটপ, আকর্ষণীয় থিম ও আইকন, রোলিং রিলিজ।  তথ্যসূত্র  বিষয়শ্রেণী:লিনাক্স ডিস্ট্রিবিউশন বিষয়শ্রেণী:আর্চ-ভিত্তিক ডিস্ট্রিবিউশন বিষয়শ্রেণী:২০১৭-এর সফটওয়্যার
এলিস এক্কা (হিন্দি: एलिस एक्का) (৮ সেপ্টেম্বর ১৯১৭ - ৫ জুলাই ১৯৭৮) একজন ভারতীয় আদিবাসী লেখক ছিলেন। তিনি ঝাড়খণ্ডের আদিবাসী সমাজের প্রথম মহিলা গল্পকার হিসেবে পরিচিত।   প্রারম্ভিক জীবন এবং কর্মজীবন  এলিসের জন্ম ১৯১৭ সালের ৮ সেপ্টেম্বর রাঁচিতে। তিনি ছিলেন মুন্ডা সম্প্রদায়ের মানুষ। তিনি ১৯৩৮ সালে কলকাতার স্কটিশ চার্চ কলেজ থেকে ইংরেজিতে স্নাতক ডিগ্রি অর্জনকারী ঝাড়খণ্ড-এর প্রথম আদিবাসী নারী ছিলেন।  তিনি হিন্দি ভাষায় গল্প লেখেন। তার গল্পগুলি ১৯৫০, ১৯৬০ এবং ১৯৭০ এর দশকে প্রকাশিত হয়েছিল। এলিসের মৃত্যুর পর ২০১৫ সালে এলিস এক্কা কি কাহানিয়াঁ নামে তার গল্পের একটি সংকলন প্রকাশিত হয়। এই বইটি () বন্দনা তেতে দ্বারা সম্পাদিত এবং রাধাকৃষ্ণ প্রকাশন থেকে প্রকাশিত হয়।  ১৯৬০-এর দশকে তার গল্পগুলি "আদিবাসী পত্রিকা" নামে একটি সাপ্তাহিক পত্রিকা -তে প্রকাশিত হয়।  তাকে "ভারতের প্রথম নারী আদিবাসী গল্পকার" হিসেবে বর্ণনা করা হয়েছে। এলিসের জন্মশতবার্ষিকীতে তার নিজ শহর রাঁচিতে "অল ইন্ডিয়া ট্রাইবাল উইমেন লেখিকা সম্মেলন" নামে দুই দিনের সম্মেলন আয়োজন করা হয়েছিল।   তথ্যসূত্র   বিষয়শ্রেণী:১৯১৭-এ জন্ম বিষয়শ্রেণী:১৯৭৮-এ মৃত্যু বিষয়শ্রেণী:মুন্ডা বিষয়শ্রেণী:২০শ শতাব্দীর ভারতীয় লেখক বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:উপমহাদেশীয় আদিবাসী লেখক বিষয়শ্রেণী:হিন্দি ভাষার লেখক বিষয়শ্রেণী:ঝাড়খণ্ডের লেখিকা বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় নারী ছোটগল্পকার
ও আজার বালতাজার () হল রোবের ব্রেসোঁ পরিচালিত ১৯৬৬ সালের ফরাসি বিয়োগান্ত চলচ্চিত্র। ফিওদোর দস্তয়েভ্‌স্কির ১৯৬৮-৬৯ সালের উপন্যাস ইডিয়ট এর একটি পরিচ্ছেদ থেকে অনুপ্রাণিত চলচ্চিত্রতে একটি গাধার গল্প বলা হয়, যেটিকে একাধিক মালিকের কাছে বিক্রি করা হয়, যার অধিকাংশই এর সাথে নিষ্ঠুর ব্যবহার করে। এতে শ্রেষ্ঠাংশে অভিনয় করে আন উইমাজেমস্কি।  চলচ্চিত্রটি ১৯৬৬ সালের ভেনিস চলচ্চিত্র উৎসবে প্রদর্শিত হয় এবং সেখানে ওসিআইসি (ইন্টারন্যাশনাল ক্যাথলিক অর্গানাইজেশন ফর সিনেমা) পুরস্কার, সান জর্জিও পুরস্কার ও নিউ সিনেমা পুরস্কার লাভ করে। ব্রেসোঁর নান্দনিক পরিচালনার কৌশলের জন্য প্রখ্যাত ও গভীর ভাবাবেগের সৃষ্টিকর্ম হিসেবে গণ্য এই চলচ্চিত্রটিকে প্রায়ই সর্বকালের সেরা চলচ্চিত্রের তালিকায় স্থান দেওয়া হয়।  অভিনয়শিল্পীদল  আন উইয়াজেমস্কি - মারি  ওয়াল্টার গ্রিন - জাক  ফ্রঁসোয়া লাফার্জ - জেরার  ফিলিপ আসেলাঁ - মারির বাবা  নাতালি জয়ো - মারির মা  জঁ-ক্লোদ গিলবের - আর্নো  পিয়ের ক্লসভস্কি - মিলার  জঁ-জোয়েল বার্বিয়ে - যাজক  ফ্রঁসোয়া স্যুয়েরো - বেকার  মারি-ক্ল্যের ফ্রেমঁ - বেকারের স্ত্রী  জাক সর্বেত - কনস্টেবল  জঁ রেমিইনার - এটর্নি  পুরস্কার ও উত্তরাধিকার চলচ্চিত্রটি ১৯৬৬ সালের ভেনিস চলচ্চিত্র উৎসব থেকে ওসিআইসি (ইন্টারন্যাশনাল ক্যাথলিক অর্গানাইজেশন ফর সিনেমা) পুরস্কার, সান জর্জিও পুরস্কার ও নিউ সিনেমা পুরস্কার লাভ করে।  চলচ্চিত্রটি ভারতীয় পরিচালক জন আব্রাহাম পরিচালিত ১৯৭৭ সালের তামিল ভাষার চলচ্চিত্র আগ্রাহারাতিল কাজুতাই চলচ্চিত্রের অনুপ্রেরণা। চলচ্চিত্রটি মুক্তির পর সমাদৃত হয় এবং ১৯৭৮ সালে ২৫তম জাতীয় চলচ্চিত্র পুরস্কারে শ্রেষ্ঠ তামিল ভাষার চলচ্চিত্র বিভাগে পুরস্কৃত হয়। এটি ২০১৩ সালের আইবিএন লাইভের সর্বকালের সেরা ১০০ ভারতীয় চলচ্চিত্রের তালিকায় স্থান লাভ করে।  এই চলচ্চিত্র থেকে অনুপ্রাণিত অন্যান্য চলচ্চিত্র হল টড সলোন্ডজের উইয়েনার-ডগ (২০১৬) ও জের্জি স্কলিমভ্‌স্কির ইও (২০২২)।  ২০১২ সালের সাইট অ্যান্ড সাউন্ডের জরিপে সমালোচকদের ভোটে সর্বকালের সেরা চলচ্চিত্র তালিকায় ১৬তম স্থান লাভ করে। পরিচালকদের ভোটে ১৮টি ভোট পেয়ে এটি ২১তম স্থান লাভ করে। ২০০২ সালের ভোটে এটি মিখায়েল হানেকার প্রথম পছন্দ ছিল। জার্মান চলচ্চিত্র নির্মাতা ভের্নার হের্ৎসগ চলচ্চিত্র প্রশংসা করেন এবং একে "অনবদ্য" বলে উল্লেখ করেন। মার্কিন চলচ্চিত্র নির্মাতা ওয়েস অ্যান্ডারসন চলচ্চিত্রটিকে দ্য ক্রাইটেরিয়ন কালেকশন লাইব্রেরিতে তার অন্যতম প্রিয় চলচ্চিত্র হিসেবে তালিকাভুক্ত করেন। মার্কিন চলচ্চিত্র নির্মাতা রিচার্ড লিংকলেটার চলচ্চিত্রটিকে ক্রাইটেরিয়ন কালেকশন থেকে তার সেরা ১০ চলচ্চিত্রের তালিকায় তালিকাভুক্ত করেন। ২০১৮ সালে বিবিসির সেরা ১০০ বিদেশি ভাষার চলচ্চিত্র তালিকায় ৪৩টি দেশের ২০৯ জন চলচ্চিত্র সমালোচকের ভোটে এটি ৫২তম স্থান অধিকার করে।  তথ্যসূত্র  বহিঃসংযোগ          দ্য ক্রাইটেরিয়ন কালেকশনে Au hasard Balthazar an essay by James Quandt  বিষয়শ্রেণী:১৯৬৬-এর চলচ্চিত্র বিষয়শ্রেণী:১৯৬৬-এর নাট্য চলচ্চিত্র বিষয়শ্রেণী:১৯৬০-এর দশকের ফরাসি চলচ্চিত্র বিষয়শ্রেণী:১৯৬০-এর দশকের ফরাসি ভাষার চলচ্চিত্র বিষয়শ্রেণী:ফরাসি নাট্য চলচ্চিত্র বিষয়শ্রেণী:ফরাসি ভাষার নাট্য চলচ্চিত্র বিষয়শ্রেণী:ফরাসি সাদাকালো চলচ্চিত্র বিষয়শ্রেণী:রোবের ব্রেসোঁ পরিচালিত চলচ্চিত্র বিষয়শ্রেণী:অস্তিত্ববাদী চলচ্চিত্র বিষয়শ্রেণী:গাধা সম্পর্কে চলচ্চিত্র বিষয়শ্রেণী:প্রাণির প্রতি নিষ্ঠুরতা সম্পর্কে চলচ্চিত্র বিষয়শ্রেণী:জনপ্রিয় সংস্কৃতিতে সাত মারাত্মক পাপ
এমআরটি পাস হল নিয়ার-ফিল্ড কমিউনিকেশন  প্রযুক্তিনির্ভর একটি স্মার্ট কার্ড ভিত্তিক স্বয়ংক্রিয় ভাড়া সংগ্রহ ব্যবস্থা, যা বাংলাদেশের রাজধানী ঢাকার নির্দিষ্ট গণপরিবহনে ব্যবহৃত হয়।  কার্ডের ব্যবহার thumb|265x265px|একজন যাত্রী ঢাকা মেট্রোরেল স্টেশনে এমআরটি পাস ব্যবহার করছেন এই কার্ড বর্তমানে ঢাকা মেট্রোরেলে ব্যবহৃত হয়। এমআরটি পাস অথবা র‍্যাপিড পাস ব্যবহারের মাধ্যমে যাত্রীরা ভাড়ায় ১০% ছাড় পান।  কেনা ও রিচার্জ এমআরটি পাস সংগ্রহ করতে নির্ধারিত ফর্ম পূরণ করে স্টেশনের অতিরিক্ত ভাড়া অফিস বা গ্রাহক সেবা কেন্দ্রে নিবন্ধন করতে হয়। ফর্মটি এখানে পাওয়া যাবে।  এই কার্ডের মূল্য ৪০০ টাকা, যার মধ্যে ২০০ টাকা প্রি-রিচার্জ থাকে। এটি ভেন্ডিং মেশিন মাধ্যমে রিচার্জ করা যায়।  তথ্যসূত্র   বিষয়শ্রেণী:ভাড়া সংগ্রহ ব্যবস্থা বিষয়শ্রেণী:২০২২-এ প্রবর্তন বিষয়শ্রেণী:ঢাকার পরিবহন বিষয়শ্রেণী:বাংলাদেশের গণপরিবহন বিষয়শ্রেণী:ঢাকা মেট্রোরেল
মজমপুর কুষ্টিয়া নগরের একটি ব্যস্ততম ও জনবহুল এলাকা। রাজধানী ঢাকাগামী অধিকাংশ বাসের কাউন্টার এই জায়গায় অবস্থিত। ব্যস্ততম ও জনবহুল স্থান হওয়ার ফলে হোটেল, রেস্তোরাঁ ও অসংখ্য ব্যবসাপ্রতিষ্ঠান গড়ে উঠেছে। এখানে রাজাকারদের প্রতি ঘৃণা প্রদর্শনের জন্য নির্মিত ঘৃণিত রাজাকার (ভাস্কর্য) রয়েছে।   ঘৃণিত রাজাকার (ভাস্কর্য)   বাম|থাম্ব|২০১৩ সালে ঘৃণিত রাজাকার ভাস্কর্য|300x300px  ২০০০ সালের ১৬ ডিসেম্বর কুষ্টিয়া জিলা স্কুলের সামনে ঘৃণিত রাজাকার ভাস্কর্য স্থাপন করা হয়। গবেষক আবুল আহসান চৌধুরী ভাস্কর্যটি উদ্বোধন করেন। পরবর্তীতে জাতীয়ভাবে ঘৃণিত রাজাকার (ভাস্কর্য) নির্মাণ কমিটির উদ্যোগে ভাস্কর্যটি শহরের প্রবেশ মুখ মজমপুর গেটে পুনঃস্থাপন করা হয়। ২০০৯ সালের ১৭ এপ্রিল মুক্তিযোদ্ধা চিত্ত রঞ্জন দত্ত পুনঃস্থাপিত ভাস্কর্য উদ্ভোধন করেন।  ভাস্কর ইতি খান ভাস্কর্যের নকশা প্রণয়ন করেন। ভাস্কর্যটি নির্মাণে তখন  খরচ হয়েছিল। ভূমি থেকে ভাস্কর্যের উচ্চতা  (অন্যসূত্রে )। ভাস্কর্যটি কংক্রিটের একটি লম্বা খুঁটির সাথে স্থাপন করা হয়েছে। এখানে একটি রাজাকারের তালিকাও স্থাপন করা হয়েছিল যা বর্তমানে নেই। ২০২৫ সালের মে মাসে স্থাপনাটি সম্পূর্ণ ভেঙে ফেলা হয়।   উল্লেখযোগ্য ব্যক্তি    আবুল আহসান চৌধুরী - বাংলাদেশী লেখক, গবেষক ও জীবনীকার  মামুন হুসাইন - বাংলাদেশী চিকিৎসাবিদ, মনোরোগ বিশেষজ্ঞ ও কথাসাহিত্যিক  সোহরাব উদ্দিন - বাংলাদেশী রাজনীতিবিদ   চিত্রশালা    তথ্যসূত্র    বহিঃসংযোগ        বিষয়শ্রেণী:কুষ্টিয়ার এলাকা
রিকু মাতসুদা (, ; জন্ম: ২৪ জুলাই ১৯৯১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।  প্রারম্ভিক জীবন রিকু মাতসুদা ১৯৯১ সালের ২৪শে জুলাই তারিখে জাপানের ওসাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ              বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সেরেসো ওসাকার খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:ফুটবল ক্লাব টোকিওয়ের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:ভঁতফোরেত কোফুর খেলোয়াড় বিষয়শ্রেণী:গাম্বা ওসাকার খেলোয়াড় বিষয়শ্রেণী:ভিসেল কোবের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
ফ্রেম| thumb| লেনা () রাশিয়ার সাইবেরিয়ার একটি নদী। এটি বৈকাল হ্রদের পশ্চিমাংশে উৎপত্তি লাভ করে প্রথমে উত্তর-পূর্বে এবং পরবর্তীকালে উত্তর দিকে ৪,৪০০ কিলোমিটার প্রবাহিত হয়ে উত্তর মহাসাগরের বাহু লাপ্তেভ সাগরে পতিত হয়েছে। লেনা প্রায় ২৬ লক্ষ বর্গকিলোমিটার এলাকা নদীবিধৌত করেছে। এটি প্রায় ৩৩৮০ কিলোমিটার দৈর্ঘ্য পর্যন্ত নাব্য। ইয়াকুটস্ক এই নদীর উপর অবস্থিত প্রধান বন্দর। বছরের অর্ধেক সময় এই নদী বরফে জমে থাকে।  বিষয়শ্রেণী:রাশিয়ার নদী
thumb|জা আর-সিয়াম নংপানি মহাদথাই (জন্ম ৬ মে, ১৯৯১), মঞ্চ নাম জা আর-সিয়াম () অধীনে অভিনয় করছেন, একজন থাই গায়িকা ও মডেল। জা সুবর্ণভূমির রাজামঙ্গলা বিশ্ববিদ্যালয় থেকে স্নাতক হয়েছেন।   কর্মজীবন  যদিও রেকর্ডিং শিল্পী হিসাবে তার বেশিরভাগ সাফল্য এশিয়ায় হয়েছে, জা পশ্চিমা দেশগুলিতেও জনপ্রিয়তা অর্জন করেছেন, ইন্টারনেট ভিডিওগুলির কারণে যা ভাইরাল হয়েছে। Itchy ears – Thai style . udonmap.co (September 14, 2011). Retrieved 25 April 2017. মিডিয়া আউটলেটগুলি জাকে "স্পষ্ট যৌন তারকা" হিসাবে উল্লেখ করেছে। Ja Returns: Is an itch-free ear any less sexy?. coconuts.co (November 27, 2013). Retrieved 20 April 2017.   তথ্যসূত্র   বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর থাই গায়িকা বিষয়শ্রেণী:থাই নারী মডেল বিষয়শ্রেণী:থাই টেলিভিশন ব্যক্তিত্ব বিষয়শ্রেণী:থাই ইউটিউবার বিষয়শ্রেণী:এইচকার্ডের সাথে নিবন্ধসমূহ
ফেতিহিয়ে মসজিদ (; , , "বিজয়ের মসজিদ") একটি উসমানীয় মসজিদ। এটি ইওয়ানিনায়, গ্রিসে অবস্থিত।  এই মসজিদটি শহরের ভিতরের দুর্গে (ইটস কালে) ১৪৩০ সালে উসমানীয়দের দ্বারা বিজয়ের পরপরই নির্মিত হয় এবং ১৩শ শতকের প্রথম ভাগের বাইজান্টাইন মিকাইল ও গ্যাব্রিয়েলের প্রতি উৎসর্গকৃত একটি গির্জার ধ্বংসাবশেষের নিকটে ছিল। শুরুতে এটি একটি কাঠের কাঠামো ছিল এবং ১৬১১ সালে পাথরের কাঠামো দিয়ে প্রতিস্থাপিত হয়। আলী পাশা তেপেলেনা ১৭৯৫ সালে এটি ব্যাপকভাবে পুনঃনির্মাণ করেন এবং এটি তার প্রাসাদের প্রধান মসজিদে পরিণত করেন। আলীর পরিবার এবং আলী নিজেও এই মসজিদের সামনেই সমাহিত রয়েছেন।  thumb|ইওয়ানিনা দুর্গে অবস্থিত ফেতিহিয়ে মসজিদ   উল্লেখযোগ্য তথ্য    বহিঃসংযোগ   বিষয়শ্রেণী:গ্রিসে উসমানীয় মসজিদ বিষয়শ্রেণী:১৬১০-এর দশকে নির্মিত মসজিদ বিষয়শ্রেণী:গ্রিসের প্রাক্তন মসজিদ বিষয়শ্রেণী:ইওয়ানিনার উসমানীয় স্থাপত্য বিষয়শ্রেণী:১৭৯০-এর দশকে নির্মিত মসজিদ বিষয়শ্রেণী:আলী পাশা তেপেলেনা বিষয়শ্রেণী:গ্রিসে ১৮শ শতাব্দীর স্থাপত্য বিষয়শ্রেণী:১৪৩০-এ নির্মিত স্থাপনা বিষয়শ্রেণী:১৪৩০-এর দশকে নির্মিত মসজিদ বিষয়শ্রেণী:১৬১১-এ নির্মিত ধর্মীয় স্থাপনা
মোহাম্মাদ আক্তারুজ্জামান খান (জন্ম: জুলাই ১৬, ১৯৬৭) একজন বাংলাদেশী ক্রিকেট আম্পায়ার।   কর্ম জীবন  ২০১৯ সালের ২৭ জানুয়ারি জামানের অভিষেক হয়। একজন টি-টুয়েন্টি আম্পায়ার হিসেবে প্রথম বারের মতো ২৫ ফেব্রুয়ারি, ২০১৯ সালে তিনি রূপগঞ্জ বনাম শাইনপুকুর মধ্যকার ম্যাচ তত্ত্বাবধান করেন। একই বছর ৮ই মার্চ লিস্ট এ বিভাগের আম্পায়ার হিসেবে তিনি আবাহনী এবং বিকেএসপি মধ্যকার ম্যাচে মাঠে দাঁড়িয়ে ছিলেন। তার শেষ ম্যাচটি ছিল প্রাইম ব্যাংক বনাম মোহামেডান।   তথ্যসূত্র   বিষয়শ্রেণী:১৯৬৭-এ জন্ম বিষয়শ্রেণী:বাংলাদেশী ক্রিকেট আম্পায়ার
This template is used to convert full names of Political divisions of the United States to and from their United States postal abbreviations. (ISO 3166-2:US)  From Name to Abbreviation (Note that visible use of these abbreviations should be avoided, per the manual of style.) States and Washington D.C. {{ConvertState|Alabama}} returns . {{ConvertState|New York}} returns . {{ConvertState|Wyoming}} returns . {{ConvertState|District of Columbia}} returns . Insular Areas {{ConvertState|American Samoa}} returns . {{ConvertState|Guam}} returns . {{ConvertState|Puerto Rico}} returns . USPS Designations {{ConvertState|Marshall Islands}} returns . {{ConvertState|Armed Forces Americas}} returns . {{ConvertState|Canal Zone}} returns .  From Abbreviation to Name States and Washington D.C. {{ConvertState|AL}} returns . {{ConvertState|NY}} returns . {{ConvertState|WY}} returns . {{ConvertState|DC}} returns . Insular Areas {{ConvertState|AS}} returns . {{ConvertState|GU}} returns . {{ConvertState|PR}} returns . USPS Designations {{ConvertState|MH}} returns . {{ConvertState|AA}} returns . {{ConvertState|CZ}} returns .  See also   United States ConvertAbbrev/ISO 3166-2
সৈয়দ পীর বাদশাহ (), বৃহত্তর সিলেটের একজন মধ্যযুগীয় পারস্য ভাষার লেখক ছিলেন। তিনি ছিলেন তরফ রাজ্যের সৈয়দ পরিবারের একজন বিশিষ্ট মুরব্বী। তাঁর বাপ সৈয়দ শাহ নূরী ছিলেন সৈয়দ মুসার ছেলে যিনি সৈয়দ নাসিরুদ্দিনের বংশধর ছিলেন। বাদশাহ তার ফার্সি বই "গঞ্জ-ই-তরাজ" প্রকাশের পরে মশহুর হন।   তিনি আজকালের হবিগঞ্জ সদরের পইল হাবেলীতে মারা যান, যেখানে তাঁর দরগা রয়েছে।  এই দরগাটিতে সৈয়দ নাজিরুল হক, সৈয়দ আবদুল হক এবং সৈয়দ জাহিদুল হকের মাজারও রয়েছে। ১৯৮৯ খ্রী: সালে, দরগার দেওয়াল ও গম্বুজটি বেশ ক্ষতিগ্রস্ত হয়ে পড়ে এবং তাই নতুন করে সংস্কার হয়।    তথ্যসূত্র   বিষয়শ্রেণী:জন্মের সাল অজানা বিষয়শ্রেণী:ভারতীয় মুসলিম বিষয়শ্রেণী:ভারতীয় পুরুষ লেখক বিষয়শ্রেণী:বাঙালি লেখক বিষয়শ্রেণী:হবিগঞ্জ সদর উপজেলা বিষয়শ্রেণী:মধ্যযুগীয় ফারসি লেখক
{     "//": "You can utilize the parameters within this file, which include: $1 revisionNumber, $2 rationale, and $3 comment.",     "noticeBoardTitle": "উইকিপিডিয়া:প্রশাসকদের আলোচনাসভা",     "addNewSection": true,     "sectionTitle": "$1 পাতার একটি সংস্করণ অপসারণের অনুরোধ",     "appendText": false,     "prependText": false,     "sectionId": false,     "contentPattern": "*সংস্করণ: বিশেষ:পার্থক্য/$1\n*কারণ: $2\n*মন্তব্য: $3 ~~~~\n*ফলাফল:",     "apiPostSummary": "$1 পাতার একটি সংস্করণ অপসারণের অনুরোধ করা হয়েছে।" }
থাম্ব|মির্জা আলী ইস্পাহানি মির্জা আলী ইস্পাহানি (১৯০০-১৯৮২) ছিলেন পূর্ব পাকিস্তানের প্রধান বিচারপতি। তিনি পূর্ব পাকিস্তানের আইন মন্ত্রণালয়ের সচিব এবং ১৯৫৯ থেকে ১৯৬২ সাল পর্যন্ত প্রধান বিচারপতি হিসেবে দায়িত্ব পালন করেন। তিনি ঢাকার ইস্পাহানি কলোনিতে বসবাস করতেন। তার স্ত্রী মনিরিয়া রশতি ইস্পাহানি এবং তাদের একমাত্র সন্তান মির্জা শাহাব ইস্পাহানি ছিলেন। ১৯৮২ সালে তার মৃত্যু হয় এবং তাকে ঢাকায় সমাহিত করা হয়।   প্রারম্ভিক জীবন  মির্জা আলী ইস্পাহানি ১৯০০ সালে কলকাতায় হাসেম ইস্পাহানি এবং ফাতিমা ইস্পাহানির পরিবারে জন্মগ্রহণ করেন। ১৯৪৭ সালে ভারতের বিভাজনের পরে তিনি তার চাচাতো ভাই আহমদ ইস্পাহানির সাথে ঢাকায় চলে আসেন। তিনি এডিনবার্গ বিশ্ববিদ্যালয় থেকে আইন ডিগ্রি অর্জন করেন এবং ইনার টেম্পলে যোগ দেন।   পেশাগত জীবন  ইস্পাহানি ১৯২৮ থেকে ১৯৩৭ সাল পর্যন্ত কলকাতা হাইকোর্টে আইনজীবী হিসেবে কাজ করেন। পরবর্তীতে তিনি জেলা ও দায়রা জজ পদে নিয়োগপ্রাপ্ত হন।  তিনি ঢাকা ক্লাবের প্রাক্তন সভাপতি ছিলেন।  ১৯৬০ সালে বিচারপতি ইমাম হোসেন চৌধুরী বিচারপতি ইস্পাহানির স্থলাভিষিক্ত হয়ে পূর্ব পাকিস্তানের প্রধান বিচারপতি হন।   মৃত্যু  ইস্পাহানি ১৯৮২ সালে মারা যান এবং তাকে ঢাকায় সমাহিত করা হয়।  তথ্যসূত্র  বিষয়শ্রেণী:১৯০০-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:বাংলাদেশী বিচারক বিষয়শ্রেণী:পাকিস্তান সুপ্রিম কোর্টের বিচারপতি বিষয়শ্রেণী:বাঙালি আইনজীবী বিষয়শ্রেণী:এডিনবার্গ বিশ্ববিদ্যালয়ের প্রাক্তন শিক্ষার্থী
ভরা কোটাল এর সময় সমুদ্রের জল দ্রুতগতিতে নদীর মধ্যে প্রবেশ করলে ,তখন ভাটার স্রোতের বাধায় এবং দুই বাঁধের বাধার ফলে জোয়ারের জল আরো বেশি ফুলে ফেঁপে ওঠে এবং খাড়া দেওয়ালের মত সৃষ্টি করে। এইভাবে সৃষ্টি হওয়া জলোচ্ছ্বাস কে জো্য়ারি বান বলা হয়। নদীতে এই বান প্রবেশ করার সময় গর্জনের মতো শোনায় বলে একে বানডাকা বলা হয়।   বান সৃষ্টির অনুকূল পরিবেশ    নদীর মোহনা অগভীর হতে হবে।  জোয়ারের সময় সমুদ্রের দিকে নদীর স্রোত হতে হবে।  নদীর মোহনা চওড়া হওয়া দরকার।  নদীখাত উচ্চ প্রবাহ সংকীর্ণ হওয়া দরকার।  নদী মুখে সমুদ্রের জলোচ্ছ্বাস হওয়া প্রয়োজন।  জোয়ার ও ভাটার মধ্যে উচ্চতা কমপক্ষে 5 মিটার হওয়া প্রয়োজন।  নদীর মোহনা বিস্তৃত হওয়া দরকার।  দীর্ঘ সময় ধরে নদীতে ভাটার টান উপস্থিত থাকা প্রয়োজন।   তথ্যসূত্র   বিষয়শ্রেণী:ভূগোল __কোনসম্পাদনাঅনুচ্ছেদনয়__
আব্বাস জাকূর (, ; জন্ম ৩০ ডিসেম্বর ১৯৬৫) একজন ইসরায়েলি আরব রাজনীতিবিদ এবং সংযুক্ত আরব তালিকার নেসেটের প্রাক্তন সদস্য।   জীবনী  একরে জন্মগ্রহণকারী জাকৌর ১৯৯০ সালে আল-কুদস বিশ্ববিদ্যালয়ে ইসলামিক সায়েন্সে বিএ ডিগ্রি অর্জন করেন। পরে তিনি আলমোটক পত্রিকার পরিচালক হিসেবে কাজ করেন।Abas Zkoor: Public Activities Knesset  ২০০৬ সালের নেসেট নির্বাচনের জন্য, তাকে ইউনাইটেড আরব লিস্ট তালিকায় চতুর্থ স্থানে রাখা হয়েছিল, List of Candidates: United Arab List Knesset website এবং পার্টি চারটি আসন জিতে নেসেটের সদস্য হন। ২০০৮ সালের ডিসেম্বরে, তিনি ইউএএল ত্যাগ করেন এবং ২০০৯ নেসেট নির্বাচনে অংশ নেওয়ার জন্য একটি নতুন দল, আরব সেন্টার পার্টি প্রতিষ্ঠা করেন। জাকৌর বলেছেন যে দলটি "শান্তি সমর্থন করে এমন যেকোনো বামপন্থী সরকারে" যোগ দেবে এবং চারটি আসন জিতবে বলে আশাবাদী।MK Zkoor launches new Arab party Ynetnews, 3 December 2008 লেবার পার্টি এমকে রালেব মাজাদেলেকে পার্টির প্রধান হতে বলা হয়েছিল, কিন্তু প্রস্তাব ফিরিয়ে দেন। Party aims to improve Arabs' daily life The Jerusalem Post, 4 December 2008 পরিকল্পনা করা হয়েছিল যে জাকৌর তালিকার প্রধান হবেন, যেখানে প্রাক্তন ইউনাইটেড আরব লিস্ট এবং আরব ন্যাশনাল পার্টি এম কে মুহাম্মাদ কানান দ্বিতীয় স্থানে থাকবেন। যাইহোক, জাকৌর পরে বালাদে যোগ দেন, তার তালিকায় চতুর্থ স্থান অর্জন করে,  এবং নতুন দল চলেনি। বালাদ নির্বাচনে তিনটি আসন জিতেছে, যার অর্থ জাকৌর নেসেটে তার স্থান হারিয়েছেন।Abas Zkoor: Knesset Activities Knesset  ২০০৬ সালে, জাকৌরকে ছুরিকাঘাত করা হয়েছিল এবং রাশিয়ান অভিবাসীদের একটি দল আরব বিরোধী শ্লোগান দিয়েছিল। হামলাটি একটি "ছুরিকাঘাতের তাণ্ডবের" অংশ ছিল এবং এটিকে " ঘৃণাত্মক অপরাধ " হিসাবে বর্ণনা করা হয়েছিল।  জাকৌর একরে থাকেন, এবং বিবাহিত।[ উদ্ধৃতি প্রয়োজন ]   তথ্যসূত্র    বহিঃসংযোগ     বিষয়শ্রেণী:সংযুক্ত আরব তালিকার রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:নেসেটের সদস্য ২০০৬-২০০৯ বিষয়শ্রেণী:নেসেটের আরব সদস্য বিষয়শ্রেণী:১৯৬৫-এ জন্ম
বাংলাদেশ সরকারি মুদ্রণালয় বা বাংলাদেশ গভর্নমেন্ট প্রেস (সংক্ষেপে বি.জি. প্রেস) বাংলাদেশ সরকারের একটি প্রাতিষ্ঠানিক ছাপাখানা। এটি বি.জি. প্রেস নামেও পরিচিত। এই প্রেস সরকারের যাবতীয় গুরুত্বপূর্ণ মুদ্রণ কাজ, যেমন- বাজেট, প্রতিবেদন, কর্মসূচী, আইন, লিফলেট, পোস্টার, আদেশপত্র, অর্থনৈতিক সমীক্ষা, সাময়িকী, ফরম (স্ট্যান্ডার্ড ও নন-স্ট্যান্ডার্ড), ডিও প্যাড, ডিও খাম, দাওয়াতপত্র এবং ভৌগোলিক ও রাজনৈতিক পট পরিবর্তনে পুনর্গঠন সংক্রান্ত অবকাঠামো, মানবশক্তি, প্রযুক্তি ও উৎপাদন বিষয়ে মুদ্রণ ও প্রকাশনার কাজ করে থাকে। উক্ত প্রেস আদালতের রায় এবং আইনি মামলা মুদ্রণের জন্য দায়বদ্ধ।   ইতিহাস  বাংলাদেশ গভর্নমেন্ট শুরুতে ইস্ট বেঙ্গল গভর্নমেন্ট প্রেস হিসাবে কলকাতায় প্রতিষ্ঠিত হয়েছিল। ১৯৪৭ সালে ভারত বিভাগের পর স্বাধীন রাষ্ট্রের ছাপাখানা হিসেবে কলকাতার বেঙ্গল গভর্নমেন্ট প্রেসের কিছু মুদ্রণ যন্ত্র ও জনবলসহ নাজিমউদ্দীন সড়কস্থ ঢাকা কেন্দ্রীয় কারাগারের অভ্যন্তরে পূর্ব বঙ্গ সরকারি মুদ্রণালয় স্থাপন করা হয়েছিল। পরবর্তীতে ১৯৫৩ সালে বর্তমান অবস্থানে অর্থাৎ ঢাকার তেজগাঁও শিল্পাঞ্চল এলাকায় উক্ত প্রেসকে পুনরায় স্থায়ীভাবে স্থানান্তর করা হয়েছিল এবং এর নামকরণ করা হয়েছিল পূর্ব পাকিস্তান সরকারি মুদ্রণালয়। বাংলাদেশের স্বাধীনতার পরে পূর্ব পাকিস্তান সরকারি মুদ্রণালয়, বাংলাদেশ সরকারি মুদ্রণালয়ে পরিণত হয়।  ২০১২ সালে বি.জি. প্রেস দ্বারা মুদ্রিত অনুরূপ জাল চেক ব্যবহার করে এক প্রতারক চক্র ১১ কোটি টাকা আত্মসাৎ করেছিল। ২০১৪ সালের ডিসেম্বরে বিডিনিউজ টোয়েন্টিফোর ডটকম জানিয়েছিল যে, প্রিন্টিং প্রেসটিতে সুরক্ষা ব্যবস্থা অ-পর্যাপ্ত ছিল। বাংলাদেশ সিভিল সার্ভিস পরীক্ষাসহ জাতীয় পরীক্ষার প্রশ্ন ফাঁসের পরে প্রেসের নিরাপত্তা নিয়ে কিছুটা উদ্বেগ দেখা দিয়েছিল। ২০১৬ সালের জুনে প্রেসের একজন কর্মচারী এইচ.এস.সি. পরীক্ষার প্রশ্নপত্র মুখস্থ করে সেগুলি বিক্রির চেষ্টা করেছিলেন। এ ঘটনায় তাকে সহ আরও ৯ জনকে গ্রেপ্তার করা হয়েছিল।   তথ্যসূত্র   বিষয়শ্রেণী:১৯৭১-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৭১-এ প্রতিষ্ঠিত সরকারি সংস্থা
বুর্কিনা ফাসো জাতীয় ফুটবল দল () হচ্ছে আন্তর্জাতিক ফুটবলে বুর্কিনা ফাসোর প্রতিনিধিত্বকারী পুরুষদের জাতীয় দল, যার সকল কার্যক্রম বুর্কিনা ফাসোর ফুটবলের সর্বোচ্চ নিয়ন্ত্রক সংস্থা বুর্কিনাবি ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬০ সালের ১৪ই এপ্রিল তারিখে, বুর্কিনা ফাসো প্রথমবারের মতো আন্তর্জাতিক খেলায় অংশগ্রহণ করেছে; মাদাগাস্কারের তানানারিভেতে অনুষ্ঠিত উক্ত ম্যাচে বুর্কিনা ফাসো আপার ভোল্টার কাছে ৫–৪ গোলের ব্যবধানে পরাজিত হয়েছে।  ৬০,০০০ ধারণক্ষমতাবিশিষ্ট ৪ আগস্ট ১৯৮৩ স্টেডিয়ামে লে এতালোঁস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বুর্কিনা ফাসোর রাজধানী ওয়াগাদুগুতে অবস্থিত। বর্তমানে এই দলের ম্যানেজারের দায়িত্ব পালন করছেন কামু মালো এবং অধিনায়কের দায়িত্ব পালন করছেন দিনামো মস্কোর মধ্যমাঠের খেলোয়াড় চার্লস কাবোরে।  বুর্কিনা ফাসো এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে বুর্কিনা ফাসো এপর্যন্ত ১১ বার অংশগ্রহণ করেছে, যার মধ্যে সেরা সাফল্য হচ্ছে ২০১৩ আফ্রিকা কাপ অফ নেশন্সের ফাইনালে পৌঁছানো, যেখানে তারা নাইজেরিয়ার কাছে ১–০ গোলের ব্যবধানে পরাজিত হয়েছে।  চার্লস কাবোরে, জনাথন পিত্রোইপা, বাকারি কোনে, মুমুনি দাগানো এবং আরিস্তিদে বঁসের মতো খেলোয়াড়গণ বুর্কিনা ফাসোর জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০১৭ সালের এপ্রিল মাসে প্রকাশিত র‌্যাঙ্কিংয়ে বুর্কিনা ফাসো তাদের ইতিহাসে সর্বোচ্চ অবস্থান (৩৫তম) অর্জন করে এবং ১৯৯৩ সালের ডিসেম্বর মাসে প্রকাশিত র‌্যাঙ্কিংয়ে তারা ১২৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বুর্কিনা ফাসোর সর্বোচ্চ অবস্থান হচ্ছে ৫২ম (যা তারা ২০১৭ সালে অর্জন করেছিল) এবং সর্বনিম্ন অবস্থান হচ্ছে ১৩৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার     আপার ভোল্টা হিসেবে  আপার ভোল্টা হিসেবে   ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪   ১৯৭৮  উত্তীর্ণ হয়নি  ৪  ১  ২  ১  ৪  ৪  ১৯৮২  অংশগ্রহণ করেনি  অংশগ্রহণ করেনি  বুর্কিনা ফাসো হিসেবে  বুর্কিনা ফাসো হিসেবে   ১৯৮৬  অংশগ্রহণ করেনি  অংশগ্রহণ করেনি   ১৯৯০  উত্তীর্ণ হয়নি  ২  ১  ০  ১  ২  ৩  ১৯৯৪  প্রত্যাহার  প্রত্যাহার   ১৯৯৮  উত্তীর্ণ হয়নি  ৮  ১  ১  ৬  ৯  ১৭   ২০০২  ৮  ২  ২  ৪  ১১  ১০  ২০০৬  ১০  ৪  ১  ৫  ১৪  ১৩  ২০১০  ১২  ৯  ১  ২  ২৪  ১৬  ২০১৪  ৮  ৫  ০  ৩  ১০  ৭  ২০১৮  ৮  ৩  ৩  ২  ১৩  ৮  ২০২২  অনির্ধারিত  অনির্ধারিত মোট   ০/৮   ৬০  ২৬  ১০  ২৪  ৮৭  ৭৮  তথ্যসূত্র  বহিঃসংযোগ     ফিফা-এ বুর্কিনা ফাসো জাতীয় ফুটবল দল    ক্যাফ-এ বুর্কিনা ফাসো জাতীয় ফুটবল দল   বিষয়শ্রেণী:বুর্কিনা ফাসো জাতীয় ফুটবল দল বিষয়শ্রেণী:আফ্রিকার জাতীয় ফুটবল দল